గోడే మురహరి

గోడే మురహరి (20 మే 1926 - 1982) జంషెడ్‌పూర్‌లో 6వ లోక్‌సభ మాజీ డిప్యూటీ స్పీకర్  లోక్‌సభ సభ్యుడు, భారత పార్లమెంటు సభ్యుడు. ఆయన 1962 నుండి 1977 వరకు ఉత్తర ప్రదేశ్ నుండి రాజ్యసభ సభ్యుడు గా పనిచేశాడు. 1972 నుండి 1977 వరకు రాజ్యసభ డిప్యూటీ ఛైర్మన్‌గా కూడా పనిచేశాడు. గోడే మురహరి పెరికె (పురగిరి క్షత్రియ) కులానికి చెందినవాడు. గోడే మురహరి 1982లో మరణించాడు. భారతదేశంలో పార్లమెంటు నుండి సస్పెండ్ అయిన మొదటి వ్యక్తి మురహరి. 

1926, మే 20వ తేదిన జంషెడ్‌పూర్‌లో (ప్రస్తుత ఝార్ఖండ్ రాష్ట్రం) తెలుగు కుటుంబంలో జన్మించిన మురహరి తండ్రి గోడే గంగరాజు. ఈయన విద్యాభ్యాసం బనారస్ హిందూ విశ్వవిద్యాలయంలో, మద్రాసులోని పచ్చయప్ప కళాశాలలో సాగింది.

రాజకీయాలలో క్రియాశీలకంగా పాల్గొన్న మురహరి 1941 నుండి 1947వరకు భారత జాతీయ కాంగ్రేసు సభ్యుడు ఉన్నాడు. 1948లో సోషలిష్టు వర్గం కాంగ్రేసునుండి వేరుపడే వరకు కాంగ్రేసులోని సోషలిష్టు వర్గానికి చెందినవాడు. 1943లో క్విట్ ఇండియా ఉద్యమంలో పాల్గొన్నందుకు గాను జైలుశిక్షకు గురై, బనారస్ జిల్లా నుండి రెండేళ్లు బహిష్కరించబడ్డాడు. 1946లో జవాహర్ లాల్ నెహ్రూ ఆధ్వర్యంలో ఆపద్ధర్మ ప్రభుత్వం ఏర్పడేవరకు ఈ బహిష్కరణ కొనసాగింది. స్వతంత్ర భారతంలో ఈయన సోషలిష్టు పార్టీ కార్యకలాపాలలో పాల్గొని మూడు సార్లు జైలు శిక్ష అనుభవించాడు. మురహరి సోషలిస్టు భావజాలంతో ప్రభావితుడై, రామ్ మనోహర్ లోహియాకు అనుచరుడిగా ఉన్నాడు. 1957 నుండి 1958 వరకు అఖిల భారత సమాజ్‌వాదీ యువక్ సభకు కార్యదర్శిగా, 1957 నుండి 1958 వరకు అఖిలభారత సోషలిస్టు పార్టీకి ప్రధాన కార్యదర్శిగా, 1961 నుండి 1963 వరకు సోషలిస్టు పార్టీ కేంద్ర పార్లమెంటు బోర్డుకు కార్యదర్శిగా పనిచేశాడు.

గోడే మురహరి, 56 సంవత్సరాల వయసులో 1982, ఆగష్టు 5న కొత్త ఢిల్లీలో మరణించాడు.

 మూలాలు 

 వెలుపలి లంకెలు 

వర్గం:1926 జననాలు
వర్గం:1982 మరణాలు
వర్గం:ఆంధ్రప్రదేశ్ వ్యక్తులు
వర్గం:ఆంధ్రప్రదేశ్ రాజకీయ నాయకులు
వర్గం:ఆంధ్రప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన రాజ్యసభ సభ్యులు